Kwesinye isikhathi uthola ukuthi ubudlelwano buba nenkinga nigcine senilimazana kodwa niqhubeke nobudlelwane ngenxa yokuvaleka kwamehlo. Kubalulekile ukuba ngisho ngabe uzizwa usothandweni kangakanani kodwa uyivule ingqondo, ubone uma usulengela eweni.
Kuhle ukuba abantu baluqonde uthando ukuthi alubonwa, alubambeki, luyinto eyenzeka kumuntu kuye ngaphakathi nokuthi isinqumo asuke esithathile ngomuntu athandana naye ngaleso sikhathi singaguquka noma yinini enziwa yizizathu eziningi.
*Ukuziphatha kwalowo athandana naye ngendlela engahambisani neyakhe.
*Izimo zokuhlukumezeka ezingenzeka othandweni.
Umzimba osuke enawo umuntu yisiphiwo asiphiwe ngunkulunkulu akekho ongawuthatha awenze owakhe. Angisayiphathi ke indaba yokuthi umuntu alikhiphe ngembaba athi: ‘lona ngumuntu wami’.
Kungcono kusetshenziswe igama elithi, ‘ngumuntu engimthandayo’ kunokuba uthi ngowakho ngoba ungasho kanjalo kanti kuye kade waphuma enhliziyweni, usungumufi uphila.
Izifungo zothando zenziwa ngomlomo uma nje kungaya ngezethembiso ezenziwa ngabantu bezephula emhlabeni ngabe akasekho noyedwa ophilayo ngoba akekho ongenalo iphutha kulo mhlaba. Siye sizwe ngisho ezinkantolo uma sekufakaza ababulali abasuke bebulele izithandwa zabo sebethi benza izifungo bavumelana omunye wasiphula yikho nje embulele ngoba ubesezibona engeseyinto yalutho .
*Nguye yedwa yini lomuntu emhlabeni onalento esikwenza ungakwazi nokuphila ngenxa yakhe.
*Kungenzeke yini lomuntu osumenza isithixo sakho avele ashone ngenxa yokugula.